《次韵内侄竺稷并示诸儿》
宋代·陈著

春首还相见，吾怀白与兄。
江湖关老梦，山野避新行。
危虑船迎浪，残生漏送更。
东风溪上路，欲别若为情。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。